אוי 
אוי,; איך מילה אחת אומרת; אלף ואחת מילים,; אלף ואחת מילים.; אוי,; איך מילה קטנה סוגרת; את כל המעגלים,; את כל המעגלים.; אוי,; חלומות יפים היו לי; כל לילה, כל לילה,; בם מגדלים באוויר פרחו; מעלה מעלה.; וכששתי עיני נעצמו; החלומות נרקמו; ומשאלות התגשמו -; אך ברגע שפתאום נגמר; מה עוד אפשר לומר?; אוי,; איך מילה אחת יודעת; להביע את הכל,; להביע את הכל.; אוי,; איך מילה אחת נוגעת; בגן עדן ובשאול,; בגן עדן ובשאול.; אוי,; אהבה גדולה היתה לי; רק אושר, רק אושר,; כמו בסיפור אגדה ישן,; שניים בחושך.; כשהמבטים נפגשו,; הלבבות רעשו; והעורקים געשו -; אך ברגע שפתאום נגמר; מה עוד אפשר לומר?; אוי,; המילה הזו מונחת; מכבידה לי על הלב,; מכבידה לי על הלב.; אוי,; איך מילה שנאנחת; מרגישה את הכאב,; מרגישה את הכאב.; אוי,; נעורים לעד היו לי; שום פחד, שום פחד.; כל השנים לא נגעו בי כלל,; ארץ מובטחת.; יום ולילה לא רעדו; כשהעיניים יקדו; והרגלים רקדו -; אך ברגע שפתאום נגמר; מה עוד אפשר לומר?; 